CELEX: 32015D1194
Language: et
Date: 2015-07-20 00:00:00
Title: Komisjoni rakendusotsus (EL) 2015/1194, 20. juuli 2015, mis käsitleb standardi EN 12635:2002+A1:2008 (tööstus-, kommerts- ning garaažiuksed ja -väravad) viite piiranguga avaldamist Euroopa Liidu Teatajas Euroopa Parlamendi ja nõukogu direktiivi 2006/42/EÜ alusel

21.7.2015   
            
            
               ET
            
            
               Euroopa Liidu Teataja
            
            
               L 193/130
            
         KOMISJONI RAKENDUSOTSUS (EL) 2015/1194,
   20. juuli 2015,
   mis käsitleb standardi EN 12635:2002+A1:2008 (tööstus-, kommerts- ning garaažiuksed ja -väravad) viite piiranguga avaldamist Euroopa Liidu Teatajas Euroopa Parlamendi ja nõukogu direktiivi 2006/42/EÜ alusel
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 17. mai 2006. aasta direktiivi 2006/42/EÜ, mis käsitleb masinaid ja millega muudetakse direktiivi 95/16/EÜ, (1) eriti selle artiklit 10,
   võttes arvesse vastavalt Euroopa Parlamendi ja nõukogu 25. oktoobri 2012. aasta määruse (EL) nr 1025/2012 (mis käsitleb Euroopa standardimist ning millega muudetakse nõukogu direktiive 89/686/EMÜ ja 93/15/EMÜ ning Euroopa Parlamendi ja nõukogu direktiive 94/9/EÜ, 94/25/EÜ, 95/16/EÜ, 97/23/EÜ, 98/34/EÜ, 2004/22/EÜ, 2007/23/EÜ, 2009/23/EÜ ja 2009/105/EÜ ning millega tunnistatakse kehtetuks nõukogu otsus 87/95/EMÜ ning Euroopa Parlamendi ja nõukogu otsus nr 1673/2006/EÜ) (2) artiklile 22 loodud komitee arvamust
   ning arvestades järgmist:
   
               (1)
            
            
               Kui riigi standard, millega on võetud üle ühtlustatud standard ja mille viide on avaldatud Euroopa Liidu Teatajas, hõlmab üht või mitut direktiivi 2006/42/EÜ I lisas sätestatud olulist tervisekaitse- ja ohutusnõuet, eeldatakse, et vastavalt sellele standardile ehitatud masin vastab asjaomastele olulistele tervisekaitse- ja ohutusnõuetele.
            
         
               (2)
            
            
               2010. aasta detsembris esitas Ühendkuningriik ametliku vastuväite standardi EN 12635:2002+A1:2008 „Tööstus-, kommerts- ning garaažiuksed ja -väravad. Paigaldamine ja kasutamine” vastu, mille Euroopa Standardikomitee (CEN) esitas ühtlustamiseks direktiivi 2006/42/EÜ alusel ja mille viide avaldati esmakordselt Euroopa Liidu Teatajas8. septembril 2009 (3).
            
         
               (3)
            
            
               Ametlik vastuväide esitati, kuna standardi EN 12635:2002+A1:2008 punktis 5.1 („Paigaldamine”) ja D lisas osutatud standard EN 12453 „Industrial, commercial and garage doors and gates – Safety in use of power operated doors – Requirements” ei vasta kõikidele direktiivi 2006/42/EÜ I lisas sätestatud olulistele tervisekaitse- ja ohutusnõuetele.
            
         
               (4)
            
            
               Puudusi on leitud osutatud standardi EN 12453:2000 punktides 4.1.1 Hazards caused by crushing, shearing and drawing-in points, 4.2 Hazards caused by the drive or the source of energy, 4.4.3 Overrunning of leaf, 4.5 Influence of the type of use on the level of risk, 5.1.1 Avoiding or safeguarding hazards caused by crushing, shearing and drawing-in points ja 5.5 Minimum level of safeguarding.
            
         
               (5)
            
            
               Komisjon vaatas standardi EN 12635:2002+A1:2008 läbi koos direktiivi 2006/42/EÜ artikli 22 alusel loodud komitee esindajatega ning jõudis järeldusele, et standard ei vasta olulistele tervisekaitse- ja ohutusnõuetele, mis on sätestatud direktiivi 2006/42/EÜ I lisa punktides 1.1.2 Ohutuse tagamise põhimõtted, 1.1.6 „Ergonoomika”, 1.2.1 „Juhtimissüsteemide ohutus ja töökindlus”, 1.3.7 „Liikuvate osadega seotud risk”, 1.3.8.2 „Liikuvad osad tööprotsessis”, 1.4.1 „Üldnõuded. Kaitsepiirded ja kaitseseadised”, 1.4.3 „Kaitseseadiste kohta esitatavad erinõuded” ja 1.5.14 „Masinasse kinnijäämise oht”.
            
         
               (6)
            
            
               Võttes arvesse vajadust parandada standardi EN 12635:2002+A1:2008 ohutusaspekte, tuleks seni, kuni standardit ei ole asjakohaselt muudetud, lisada asjakohane hoiatus Euroopa Liidu Teatajas avaldatud standardi EN 12635:2002+A1:2008 viitele,
            
         ON VASTU VÕTNUD KÄESOLEVA OTSUSE:
   Artikkel 1
   
      Euroopa Liidu Teatajas avaldatakse piiranguga viide standardile EN 12635:2002+A1:2008 „Tööstus-, kommerts- ning garaažiuksed ja -väravad. Paigaldamine ja kasutamine” vastavalt lisale.
   Artikkel 2
   Käesolev otsus jõustub kahekümnendal päeval pärast selle avaldamist Euroopa Liidu Teatajas.
   
      Brüssel, 20. juuli 2015
      
         
            Komisjoni nimel
         
         
            president
         
         Jean-Claude JUNCKER
      
   
   
      (1)  ELT L 157, 9.6.2006, lk 24.
   
      (2)  ELT L 316, 14.11.2012, lk 12.
   
      (3)  ELT C 214, 8.9.2009, lk 1.
   
      LISA
      
         KOMISJONI TEATIS DIREKTIIVI 2006/42/EÜ RAKENDAMISE KOHTA
      
      (Liidu ühtlustamisaktide kohaste ühtlustatud standardite pealkirjade ja viidete avaldamine)
      
                  ESO (1)
                  
               
               
                  Ühtlustatud standardi viide ja pealkiri
                  (ning viitedokument)
               
               
                  Esmakordne avaldamine ELTs
               
               
                  Asendatava standardi viide
               
               
                  Kuupäev, mil asendatava standardi järgimisest tulenev vastavuseeldus kaotab kehtivuse
                  Märkus 1
               
            
                  CEN
               
               
                  EN 12635:2002+A1:2008 „Tööstus-, kommerts- ning garaažiuksed ja -väravad. Paigaldamine ja kasutamine”
               
               
                  8.9.2009
               
               
                  —
               
               
                  —
               
            
                  
                     Hoiatus: seoses punktiga 5.1 ja D lisaga ei hõlma käesolev dokument viidet standardile EN 12453:2000, mille järgimisega ei looda direktiivi 2006/42/EÜ I lisa punktides 1.1.2, 1.1.6, 1.2.1, 1.3.7, 1.3.8.2, 1.4.1, 1.4.3 ja 1.5.14 esitatud olulistele tervisekaitse- ja ohutusnõuetele vastavuse eeldust.
               
            
                  Märkus 1.
               
               
                  Tavaliselt on kuupäev, mil asendatava standardi vastavuseeldus kehtivuse kaotab, Euroopa standardiorganisatsiooni kehtestatud tühistamiskuupäev, kuid kõnealuste standardite kasutajate tähelepanu juhitakse asjaolule, et teatavatel erandjuhtudel võib olla ka teisiti.
               
            
                  Märkus 2.
               
               
                  Uue või muudetud standardi kohaldamisala on sama kui asendatava standardi kohaldamisala. Osutatud kuupäevast alates ei loo asendatava standardi järgimine enam eeldust, et toode vastab liidu õigusakti olulistele või muudele nõuetele.
               
            
         (1)  ESO: Euroopa standardiorganisatsioon:
      
                  —
               
               
                  CEN: Avenue Marnix 17, 1000, Bruxelles/Brussel, BELGIQUE/BELGIË tel. +32 25500811, faks +32 25500819 (http://www.cen.eu)